open-index/open-wikipedia-markdown huggingface dataset:
Irbit

**Irbit** (russisk: Ирби́т) er en by i Sverdlovsk oblast i Russland. Byen ligger på høyre bredd av elva Nitsa, rundt 175&nbsp;km nordøst for Jekaterinburg (avstand med tog 203&nbsp;km, og med bil 250&nbsp;km). Innbyggertall: 42&nbsp;578 (2005 est.), 43&nbsp;318 (folketelling 2002), 51&nbsp;708 (folketelling 1989).

## Historie
Irbit ble grunnlagt i 1631 som *Irbejevskaja Sloboda* (russisk: Ирбе́евская слобода́), og navnet ble i 1662 endret til Irbit. Den fikk offisielle byrettigheter av Katarina den store i 1775 for byens lojalitet til keiserinnen under Pugatsjevopprøret i 1773&ndash;1774.

På 1800-tallet var Irbitmarkedet en viktig hendelse for handelen med Sibirsk pelsverk og kinesisk te.

## Næringsliv og økonomi
Under andre verdenskrig ble en motorsykkelfabrikk flyttet hit fra Moskva. I mer enn femti år er over tre millioner IMZ-Ural motorsykler produsert her. Fabrikken produserer nå bare to tusen motorsykler i året, de fleste for eksport. I sovjettiden ble det imidlertid produsert hundretusenvis av motorsykler her. I dag produseres forskjellige typer motorsykler og reservedeler for dem, med spesialisering innen tunge motorsykler med sidevogner.

## Referanser


## Eksterne lenker
* 
* Nettsted for motorsykkelfabrikken IMZ-Ural 
* Fotos fra Irbit, folket og byen
* Postkort fra Irbit
Kirsten Lehfeldt

**Kirsten Lehfeldt** (født 19. desember 1952) er en dansk skuespiller, særlig kjent for sitt mangeårige samarbeid med Søs Egelind og sin Robert-belønnede hovedrolleprestasjon i filmen *[[Flamberede hjerter]]*.

Hun er utdannet fra Aarhus Teater i 1976.

Hun har siden opptrådt på både Aalborg Teater og Nørrebros Teater, blant annet i rollen som Edith Piaf. Hun har også vært tilknyttet Betty Nansen Teatret, Privatteatret, Hippodromen og Bellevue Teatret.

Både på teatret og i TV huskes hun for sitt samarbeid med Søs Egelind, hvor de blant annet har parodiert en lang rekke mannetyper.

Hun har dessuten blant annet medvirket i TV-seriene *[[Landsbyen]]*, *[[Flemming og Berit]]*, *[[Gøngehøvdingen (TV-serie)|Gøngehøvdingen]]* og *[[Kaos i opgangen]]*.

Man har også kunnet se henne i TV-julekalenderne *[[Nissebanden]]* og *[[Jul i den gamle trædemølle]]*.

Lehfeldt kan stadig seesi rollen som Philip (sjefredaktøren) sammen med Peter Frödin i Tuborg reklamefilmene. Før det, opptrådte hun i noen reklamefilmer sammen med Niels Olsen og Søs Egelind.

Hun har siden 1975 vært samboer med skuespillerkollegaen Stig Hoffmeyer og er mor til Mille Lehfeldt, som også har utdannet seg til skuespiller.

## Filmografi (utdrag)
### Spillefilmer
* 2005 – *[[Solkongen (film)]]*  
* 2004 – *[[Tid til forandring]]* 
* 2003 – *[[Møgunger]]* 
* 1991 – *[[Høfeber (film)]]* 
* 1990 – *[[Sirup (film)]]* 
* 1988 – *[[Mord i Paradis]]* 
* 1986 – *[[Flamberede hjerter]]* 
* 1986 – *[[Barndommens gade (film)|Barndommens gade]]*

### Tv-serier
* 1998&ndash;2002 – *[[Kongeriget]]* 
* 1992 – *Gøngehøvdingen* som Kulsoen.
* 2022 – *[[Carmen Curlers (TV-serie)|Carmen Curlers]]*

## Priser
* 1988 – *[[Henkel-Prisen]]* 
* 1987 – * [[Tagea Brandts Rejselegat]]*
* 1987 – Robertprisen for årets kvinnelige hovedrolle for sin rolle i Flamberede hjerter
* 1987 – Bodilprisen for beste kvinnelige hovedrolle for sin rolle i Flamberede hjerter

## Referanser


## Eksterne lenker
*
Stanley G. Love

**Stanley Glen Love** (født 8. juni 1965 i San Diego, California) er en amerikansk astronaut, og deltar nå som ferdspesialist på sin første romferd STS-122. Han skal foreta to eller tre romvandringer sammen med Rex J. Walheim for å installere den europeiske laboratoriemodulen Columbus.

Han har en bachelorgrad i fysikk (1987), mastergrad i astronomi (1989), og en doktorgrad fra University of Washington. Før han ble tatt ut som mannskap på STS-122 jobbet han blant annet som kommunikator ved romfartssenteret under STS-104, STS-108 og STS-112.

## Romfergeoppdrag
* STS-122

## Eksterne lenker
* Stanley G. Love – biografi av NASA
Tore Holden

**Tore Holden** (født 1946) er en mediemann og ishockeydommer fra Sandefjord. 

## Medievirksomhet
Holden var en periode programleder for Bingolotto på norsk TV 2. Programmet ble etter kort tid tatt av pga. manglende seeroppslutning. 

Under Torino-OL i 2006 kommenterte han ishockey for Eurosport.

Holden har seinere vært tilknyttet det lokale firmaet Allegro Film A/S som produsent. Han har ledet *Sandefjord Fotballmagasin* på VF 24.

## Idrettskarriere
Holden har spilt på A-laget i fotball til Sandefjord Ballklubb. Da klubben i 2006 rykket opp i eliteserien, var han ansvarlig for intervjuer på stadion i forkant av kampene.

I 1973 dømte han sin første toppkamp i norsk ishockey, og han ble etter hvert regnet som en av landets mest erfarne dommere. I 1976 debuterte han internasjonalt.

Han er autorisert B-trener i seiling.

## Referanser
Hildegunn Moltubakk

**Hildegunn Moltubakk** (spilt av Fredrik Steen) er en fiktiv trebarnsmor fra Ulsteinvik på Sunnmøre. Hun dukket første gang opp i Norgesglasset på P1 i 1997, med innslag opptil tre ganger i uken der hun fortalte om hverdagslivets små og store utfordringer. Sammen med sin svoger Leif-Per (spilt av Ørjan Liavåg) spilte hun 450 forestillinger over hele landet, som til sammen solgte 130&nbsp;000 billetter fra 1998 - 2001. Figurene har utallige TV- og radioopptredener bak seg, og de var fast humorinnslag i Sommeråpent i NRK i 1999 og 2000.

I 2001 inngikk opphavsmennene et samarbeid med interiørkjeden Kid Interiør, og produserte et titalls reklamefilmer over en fireårsperiode fra 2002 - 2005, med slagordet "steikje fine gardine!" (Try reklamebyrå). Kid Interiør opplevde en voldsom oppsving som følge av reklamefilmene, og bedriften ble i 2003/2004 solgt i sin helhet til nye eiere for ca 1 milliard kroner.

Etter en lengre pause var Hildegunn og Leif-Per tilbake i 2006 med forestillingen "*Hildegunn og Leif-Per – midtveis i livets swissrull, som ble sett av over 25.000 i Oslo, Bergen og Ålesund. *

I 2011 gjorde Hildegunn og Leif-Per en reklamekampanje for møbelkjeden Hjellegjerde, og sommeren 2013 hadde figurene en sentral rolle under "Sommerlatter" på Aker Brygge, en forestiling som ble sett av nesten 7000 publikummere.

## Eksterne lenker
* Omtale på NRK Norgesglasset – med lyd- og videoklipp
Wang Fei (skøyteløper)

**Wang Fei** (kinesisk: 王霏, pinyin: *Wáng Fēi*,  født 20. februar 1982 i Harbin) er en kinesisk skøyteløper. Hun tok en 11.-plass i VM på skøyter 2007 i Heerenveen.

## Personlige rekorder

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil  på SportNavigator.nl (personlige rekorder og info)
*  Profil på Effesport.nl (noen resultater)
*  Profil på NBC Olympics 2010
*  Profil på BBC Sport Olympics 2010
;Bilder
*  Bilder på SpeedSkatingPhotos.info/DesgPhoto.com
Fylkesvei 8062

**Fylkesvei 8062** går mellom Smørstad og Holmen i Porsanger kommune.

Frem til 2019 hadde veien betegnelsen fylkesvei 184 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ada Bojana

**Ada Bojana** (norsk: **Bojanaøyen**) er en kunstig dannet øy i kommunen Ulcinj i Montenegro. Arealet er på 4,9 km². 

Øya ligger i elvedeltaet til elven Bojana (eller Buna) som grenser til Bojana på to sider og til Adriaterhavet i sørvest; den danner også grensen mellom Albania og Montenegro. Øya har en trekantet form; den oppstod da et skip sank ved munningen til Bojana og avleiringer fra elven samlet seg rundt skipet. 

Øya er en populær turistdestinasjon med en 3 km lang sandstrand og mange fiskerestauranter. De lokale turistmyndighetene promoterer den blant annet som reisemål for nudister.

## Bildegalleri

Fil:Buna-muendung.jpg|Munningen til elven Bojana med øya Ada Bojana.


## Referanser
Alingsås Tidning

***Alingsås Tidning*** (AT) er en svensk morgenavis og nettavis. Den utkom første gang under navnet «Alingsås Weckoblad» 7. januar 1865. Morgenavisen utgis i Alingsås kommune, Herrljunga kommune og Vårgårda kommune tre dager i uken (tirsdag, torsdag og lørdag). Avisen når 55% av innbyggerne i de tre kommunene og opplaget er cirka 12 000, ifølge AT's nettavis (september 2016).

Avisen har siden begynnelsen blitt utgitt av familien Michelsen, første utgiver var Janus Daniel Michelsen og avisen og mediehuset drives nå av fjerde og femte generasjon. Avisen inngår i aviskonsernet William Michelsen Boktryckeri. Avisen betegner seg politisk som uavhengig liberal.

## Historikk
* 1865: AT ble først utgitt under navnet *Alingsås Weckoblad*.
* 1888: Avisen bytter navn til *Alingsås Tidning*.
* 1982: Avisen ble slått sammen med Elfsborgs Läns Tidning.
* 2007: AT ble en nettavis.

## Referanser
Krasnoufimsk

**Krasnoufimsk** (russisk: Красноуфи́мск) er en by i Sverdlovsk oblast i Russland. Byen ligger ved elva Ufa, 180&nbsp;km vest for Jekaterinburg. Innbyggertall: 43&nbsp;595 (folketelling 2002), 45&nbsp;618 (folketelling 1989).

## Historie
Krasnoufimsk ble grunnlagt i 1736 som festningen *Krasnoufimskaja*, bygget for å forsvare fabrikkene i Ural mot nærliggende stammer. Den fikk byrettigheter i 1781.

## Referanser


## Eksterne lenker
* Offisielt nettsted for Krasnoufimsk (russisk)
Heinkel HD 23

**Heinkel HD 23** var et tysk jagerfly utviklet mot en kontrakt fra den japanske marinen.

Heinkel bygde to prototyper, den første fløy første gang i 1925, som i 1927 ble sendt til Japan. Samme år bygde Aichi ytterligere to HD 23 med betegnelsen **Aichi type H**. Alle fire fly ble evaluert av den japanske marinen som fant flyene overvektige og lite manøvrerbare, og flytypen ble ikke satt i produksjon.

## Spesifikasjoner
Heinkel HD 26

**Heinkel HD 26** var et tysk jagerfly og rekognoseringsfly utviklet mot en kontrakt fra den japanske marinen for et fly som kunne opereres fra tårn ombord på krigsskip.

En HD 26 ble bygget av Heinkel og sendt til Japan hvor Aichi bygde et fly til. Flytypen var utstyrt med flottører og det tyskbygde flyet hadde en Hispano-Suiza HS-8 vannavkjølt V8 med en ytelse på 300 hk, mens den japanskbygde brukte en Bristol Jupiter VI ni-sylindret stjernemotor med en ytelse på 480 hk. Begge flyene ble brukt av marinen på henholdsvis slagskipet «Nagato» og krysseren «Furutaka».

## Spesifikasjoner
Volsk

**Volsk** (russisk: Вольск) er en by i Saratov oblast i Russland. Den ligger rundt 140&nbsp;km nordøst for Saratov, på høyre bredd av elva Volga, vis-à-vis munningen av sideelva Bolsjoj Irgiz.

Byen ble grunnlagt i 1690 som slobodaen *Malykovka*. Den fikk byrettigheter i 1780, og fikk samtidig et nytt navn, *Volgsk* (russisk: Волгск).  I løpet av 1800-tallet endret navnet seg gradvis til «Volsk».

Etter den russiske revolusjonen ble Volsk et stort senter for produksjon av sement.

## Demografi
Befolkningsutvikling:
:

## Referanser


## Eksterne lenker
*
Michael Lyons

**Michael Lyons** (født 15. september 1949) er en britisk tidligere sosialdemokratisk politiker. Han har hatt en rekke verv i lokalpolitikken, og er særlig kjent som medlem av flere regjeringsoppnevnte utvalg. 1. mai 2007 ble han utnevnt til formann for BBC Trust. Lyons ble slått til ridder i januar 2000 for sine fortjenester i lokalpolitikken.

## Referanser
Zeppelinfeltet

**Zeppelinfeltet** (på tysk *Zeppelinfeld* eller *Zeppelinwiese*) er en stor arena, parkslette og paradeplass i den sørøstlige delen av den tyske byen Nürnberg. Anlegget ble brukt som hovedarena for det tyske nazipartiet NSDAPs rikspartidager, store årlige partikongresser, fra 1933 til 1938. Zeppelinfeltet lå øst for
*[[Grosse Strasse]]*, som var planlagt som den sentrale aksen i arrangementskomplekset. Det består i dag av et stort felt, en hovedtribune og et tribuneanlegg. Zeppelinfeltet måler 312 x 285 meter og er større enn tolv fotballbaner. Det hadde plass til 200 000 tilskuere. I vår tid holdes det blant annet konserter her. 

## Historikk
Zeppelinfeltet var plassen for de store paradene under rikspartidagene. Både halvmilitære partienheter som SA (*Sturmabteilung*), SS (*Schutzstaffel*), RAD (*Reichsarbeitsdienst*) såvel som de væpende styrker i Wehrmacht og de politiske lederne benyttet området i sine teatralske masseopptog og hyllester av «føreren» Adolf Hitler, partileder og rikskansler i det nazistiske Tyskland.

Zeppelinfeltet fikk navnet i 1909 etter en landing av et av grev Zeppelins luftskip samme året. I 1920 etablerte Nürnberg kommune en sports- og fritidspark her.  

I 1933 og 1934 gjennomførte nazistene sine store partiarrangementer med tre midlertidige tre tribuner her. I 1935 og 1936 var imidlertid den tyske arkitekten og nazisten Albert Speers stenbygninger klare.

Etter andre verdenskrig ble feltet brukt for paradeplass for den amerikanske hæren og til motorsportarrangementer. *Nurnberg American High School* brukte dessuten området som fotballbane. I dag brukes stedet til pop- og rockekonserter. Hovedtribunen er også en del av anlegget rundt  i Norisring racerbane.

### Zeppelintribunen

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Om rikspartidag-anleggene (på engelsk)
Sukhoj Log

**Sukhoj Log** (russisk: Сухой Лог) er en by i Sverdlovsk oblast i Russland. Byen ligger ved elva Pysjma (en høyre sideelv til Tura i Obs nedbørfelt), rundt 110&nbsp;km øst for Jekaterinburg. Innbyggertall: 35&nbsp;430 (2006 est.), 36&nbsp;407 (folketelling 2002), 36&nbsp;600 (folketelling 1989).

## Historie
Landsbyen *Sukhoj Log* oppsto på 1700-tallet. I 1847 ble det oppdaget forekomster av steinkull i nærheten, og utvinningen av disse begynte på 1860-tallet. I 1879 kom det til en papirfabrikk, og i 1913 ble et stort sementverk opprettet, som imidlertid først kom i produksjon i 1930. I februar 1943 fikk Sukhoj Log byrettigheter.

## Næringsliv
Ved siden av sementverket, som er byens viktigste virksomhet, så finnes det en fabrikk for ildfaste materialer, et buntmetall-smelteverk, en papirfabrikk og tømmerrettet virksomhet.

## Eksterne lenker
*
Patellogastropoda

* Neolepetopsoidea 
* Lottiodea   
* Nacelloidea 
* Patelloidea

**Patellogastropoda**  er forgjellesnegler med et lavt, kjegleformet skall. De lever på havsternder (saltvann), fra tidevannsonen og ned til omtrent 100 meters dyp. De finnes i Norge, som har flere arter langs kysten.

## Utseende
Mange av Patellogastropoda artene omtales ofte som et skjell, det vil si en musling. Det kommer nok av at skallet helt dekker kroppen. Sneglene har et enkelt skall, mens muslingen har to to like skallhalvdeler som omgir dyret.

Skallet er lavt, kjegle eller pyramideformet, ikke snodd eller vridd. Det dekker det helt kroppen og er gjerne overgrodd av alger. Skallet er opptil 80&nbsp;millimeter bredt hos de største artene.

Alle snegler i saltvann tilhører forgjellesneglene, som kan stenge skallet med et skallokk (operkulum). Patellogastropoda mangler dette lokket.

## Levevis
Disse sneglene lever på hardt underlag, som steiner og berg, hvor de suger seg fast. De finnes fra strandsonen og ned til nærmere 100 meters dyp. Den lever av å raspe alger av berget med raspetungen. Fine hår i ganen hjelper til med å ta inn maten.

Formering skjer i vinterhalvåret, ved at egg og spermier slippes ut i vannmassene. Dette skjer når det er grov sjø og sterke strømmer. Eggene blir spredt med vannet og larvene lever noen uker pelagisk, det vil si at de svømmer fritt i vannet, før de finner et sted hvor de fester seg.

## Systematisk inndeling

* Bløtdyr (Mollusca)
** Snegler (Gastropoda)
*** Patellogastropoda Lindberg, 1986 
**** Patellina Van Ihering, 1876
***** Patelloidea Rafinesque, 1815
****** albusnegler, Patellidae 
**** Nacellina Lindberg, 1988
***** Nacelloidea Thiele, 1891
****** Nacellidae
***** Lottiodea  Gray, 1840 
****** Skilpaddesnegler, Acmaeidae Forbes, 1850 
******* Acmaeinae  Forbes, 1850 
******* Pectinodontinae  Pilbry, 1891 
******* Rhodopetalinae  Lindberg, 1981 
****** Lepetidae  Gray, 1850 
*******  Lepetinae  Gray, 1850 
******* Propilidiinae  Thiele, 1891  
****** Lottiidae  Gray, 1840 
******* Lottinae  Gray, 1840 
******* Patelloidinae  Chapman & Gabriel, 1923 
***** Neolepetopsoidea  McLean, 1990 
****** Neolepetopsidae  McLean, 1990 
****** Damilinidae  Horny, 1961 † utdødd
****** Lepetopsidae  Mclean, 1990 † utdødd

## Eksterne lenker
*
John Birt

**John Birt**, baron Birt, (født 10. desember 1944) var generaldirektør i BBC fra 1992 til 2000. Før han ble generaldirektør var han han stedfortreder for generaldirektøren fra 1987 til 1992.

Som generaldirektør innførte han blant annet et omstridt «internt marked» i BBC, som innebar at enhetene måtte kjøpe tjenester av hverandre og til dels begynte å konkurrere mot hverandre. Birt ble upopulær blant de ansatte, og flere av hans reformer ble reversert av etterfølgerne Greg Dyke og Mark Thompson.

Han ble utnevnt til baron Birt i 1999 og tok sete i Overhuset i mars 2000 som *crossbencher*, det vil si partipolitisk uavhengig.

## Referanser


## Eksterne lenker
*
Mark Thompson

**Mark John Thompson** (født 31. juli 1957 i London) er en britisk medieleder. Han var BBCs generaldirektør fra 2004 til 2012, og har siden vært administrerende direktør i *[[The New York Times]]*.

Thompson studerte engelsk ved blant annet universitetet i Oxford, og begynte som praktikant i BBC i 1979. Han har siden hatt en rekke stillinger i BBC. Han ble direktør for nasjonal og regional kringkasting i 1999 og fjernsynsdirektør i BBC i april 2000. Fra mars 2002 til han ble BBCs generaldirektør var han sjef for Channel 4.

Som generaldirektør etterfulgte han Greg Dyke, som gikk av etter Hutton-granskningen.

## Referanser




## Eksterne lenker
*
Liste over generaldirektører i BBC

**Generaldirektøren** er administrerende direktør og (siden 1944) ansvarlig redaktør i BBC.

Tidligere ble generaldirektøren utnevnt av BBCs *Board of Governors*, men fra 1. januar 2007 blir generaldirektører bli utnevnt av BBC Trust.

## Generaldirektører siden 1927
*1927&ndash;1938: John Reith
*1938&ndash;1942: Frederick Ogilvie
*1942&ndash;1943: Cecil Graves og Robert W. Foot
*1943&ndash;1944: Robert W. Foot
*1944&ndash;1952: William Haley
*1952&ndash;1959: Ian Jacob
*1960&ndash;1969: Hugh Greene
*1969&ndash;1977: Charles Curran
*1977&ndash;1982: Ian Trethowan
*1982&ndash;1987: Alasdair Milne
*1987&ndash;1992: Michael Checkland
*1992&ndash;2000: John Birt
*2000–2004: Greg Dyke
**2004: [[Mark Byford]] 
*2004–2012: [[Mark Thompson]]
*2012: [[George Entwistle]] 
*:*2012: Tim Davie 
*2013–2020: Tony Hall, Baron Hall of Birkenhead
*2020– :Tim Davie

## Fotnoter


## Referanser
Axel Eric Gyllenstierna

**Axel Erik Gyllenstierna** (1747–1823) var landshøvding i Hallands län i Sverige mellom 12. januar 1793 og 1810, og medlem av Sveriges høyesterett fra 1793.

Han ble tildelt Karl XIIIs orden da den ble innstiftet i 27. mai 1811.

## Referanser
Greg Dyke

**Gregory Dyke** (født 20. mai 1947) er en britisk journalist. Han var generaldirektør i BBC fra januar 2000 til januar 2004. Han gikk av etter at BBC fikk sterk kritikk for dekningen av granskningen av dødsfallet til våpeneksperten David Kelly (Hutton-granskningen). Dyke er nå kansler ved University of York.

## Karrière
Dyke studerte statsvitenskap ved University of York. Han jobbet samtidig en tid som journalist i *Hillingdon Mirror* og var aktiv i studentpolitikken.

Etter studiene jobbet han innen fjernsynsproduksjon, først for London Weekend Television (LWT) og senere i TV-am. Han ble deretter programdirektør i TVS, før han gikk tilbake til LWT.  Senere jobbet han også i Pearson PLC og five.

I sin tid som generaldirektør reduserte han administrasjonskostnadene i BBC betydelig, fra 24 til 15 %. Han ble beskrevet som en populær generaldirektør.

## Referanser
Vadim Devjatovskij

**Vadim Devjatovskij** (født 1977) er en belarusisk sleggekaster.

Karrierens høydepunkt er sølvmedaljene fra hhv. OL i 2008 i Beijing, og VM i 2005 i Helsingfors. 21. juli 2005 kastet han 84,90 meter, som er personlig rekord.

Fra september 2000 til september 2002 var han utestengt på grunn av doping.

## Meritter

## Fotnoter

## Referanser


## Eksterne lenker
*
Historien om de tre små fisk

***Historien om de tre små fisk***, også kalt ***De tre små fisk***, er den norske versjonen av *Three Little Fishies*, en populær  amerikansk swinglåt fra 1939. Sangen regnes i dag vanligvis som en barnesang, både i Norge og utlandet.

## Bakgrunn
*Historien om de tre små fisk* ble opprinnelig skrevet i 1939 som *Three Little Fishies*, seinere også kalt *Itty Bitty Pool*. Låtskriverne var to unge studenter ved University of Tennessee i USA, Josephine Judson Carringer og Betty Lynn Kirk, som skal ha solgt sangen videre for 200 dollar. Saxie Dowell, amerikansk swingkomponist og storbandleder, utvidet teksten og melodien, og sangen ble en stor slager med topplassering på salgslistene samme år i en versjon sunget av radiokjendisen Kay Kyser. 

Den humørfylte swinglåten har kommet i et utall versjoner og innspillinger siden, deriblant sunget av den amerikanske storbandsjarmøren Harry Babbitt og den australske sangduoen The Barry Sisters i 1961. 

*Three Little Fishies*  er også blitt utgitt med norsk tekst av Bias Bernhoft og Arild Feldborg. Sangen ble innspilt som *Swingdilla* allerede i februar 1940 av revyartisten og komikeren Leif Juster med Willy Johansens orkester. Den ble utgitt på 78-platen His Master's Voice A.L.&nbsp;2703. Justers versjon inneholder en annen og lengre variant av den norske teksten enn den som stort sett brukes i dag. Justers variant inneholder bl.a. at de måtte flykte fra en hval før de ble fanget i et garn omtrent som den engelske teksten. Disse delene er i dag utelatt. Juster parodierer blant annet scat-sang, en lydlek som var særlig populær innen swingjazz på 1930- og 1940-tallet, og hans humoristiske *Swingdilla* ble en stor slager. Juster sang den også på NRK fjernsynet på 1960-tallet. 

*Tre små fisk* med den nåværende norske teksten har seinere blitt utgitt på flere barneplater, blant annet på Ingebrigt Daviks *Hit eit steg* i 1989, en innspilling som opprinnelig kom tidlig på 1970-tallet, og som *Har du hørt historien om de tre små fisk* på Wenche Myhres *[[Du og jeg og vi to! (album)|Du og jeg og vi to!]]* fra 2001. Sangen er derfor i dag først og fremst kjent som en barnesang i Norge og mye brukt i barnehager og småskoleklasser der den også synges som en sanglek. Den blir også brukt i fjernsynsreklamene for Stabburets «makrell i tomat», regissert av Lars Kilevold.

## Referanser


## Eksterne lenker
* Tekst med melodi
* Engelsk tekst
* Lydprøve med Ingebrikt Daviks versjon
Mathias Rosenblad

**Mathias Rosenblad** (født 23. juni 1758 i Lund, død 4. september 1847 på Stavsund) var en svensk statsmann.

Rosenblad var greve, en af rikets herrar, ridder av Serafimerordenen, ridder av Nordstjerneordenen, frimurer og ridder av Karl XIIIs orden, og justisminister (*justitiestatsminister*) fra 1829-1840.

Mathias Rosenblad var den formelle lederen for kommisjonen som forhandlet med Stortinget i 1814 om den norske grunnlovens tilpasning til unionen med Sverige.

## Referanser


## Eksterne lenker
* Mathias Rosenblad fra Svenskt biografiskt lexikon
Blåstripet albusnegl

**Blåstripet albusnegl** eller **blåsnegl**, (*Patella pellucida*) er et bløtdyr og tilhører albusneglene.  Den finnes i Norge. Den er funnet øst i Atlanterhavet, fra Portugal i sør til Island.  Merkelig nok mangler den i Nederland, Danmark og i Østersjøen.

## Utseende

Skallet er lite, lavt, kjegle eller pyramideformet, ikke snodd eller vridd, bredden er omtrent 15&nbsp;millimeter bredt. Den er vanskelig å forveksle med andre arter. Skallet har blå linjer eller flekker.

Alle snegler i saltvann tilhører forgjellesneglene, som kan stenge skallet med et skallokk (operkulum). Albusnegler mangler dette lokket.

Blåstripet albusnegl er et av albusneglene og omtales noen ganger som albuskjell, det vil si en «musling». Det kommer nok av at skallet helt dekker kroppen. Sneglene har et enkelt skall, mens muslingen har to to like skallhalvdeler som omgir dyret.

## Levevis

Blåstripet albusnegl lever på steiner og berg eller sand (materiale)|sandbunn. Blåstripet albusnegl finnes i strandsonen på 2-30&nbsp;meters dyp.

Albusnegler lever av å raspe alger av berget med raspetungen. Fine hår i ganen hjelper til med å ta inn maten.

Blåstripet albusnegl er tvekjønnet. Formering skjer i vinterhalvåret, ved at egg og spermier slippes ut i vannmassene. Dette skjer når det er grov sjø og sterke strømmer. Eggene blir spredt med vannet og larvene lever noen uker pelagisk, det vil si at de svømmer fritt i vannet, før de finner et sted hvor de fester seg.

## Systematisk inndeling

* bløtdyr (Mollusca)
** Snegler (Gastropoda)
*** Eogastropoda 
**** orden Patellogastropoda Lindberg, 1986 
***** delgruppe Patellina Van Ihering, 1876
****** overfamilie Patelloidea Rafinesque, 1815
******* familie albusnegler, Patellidae
******** slekt *[[Patella (slekt)|Patella]]* (Linnaeus, 1758)
********* **blåstripet albusnegl**, *[[Patella pellucida]]* (Linnaeus, 1758)

## Eksterne lenker
* 
* Blåstripet albusnegl
* Blåstripet albusnegl
Kjempeoter

**Kjempeoter** (*Pteronura brasiliensis*) er et søramerikansk rovpattedyr, og den lengste av artene i mårfamilien (Mustelidae). 

Kjempeoteren er en sosial art som typisk lever i familiegrupper som består av tre til åtte individer. Selv om den generelt er en fredelig art, er den territorial og aggresjon er observert mellom grupper.

Kjempeoteren er dagaktiv. Den finnes i hele det nordlige sentrale Sør-Amerika.

Bestanden av kjempeoter er synkende og teller trolig omkring 1000–5000 individer. Tap av habitat som følge av gullgraving (kvikksølvforurensning) skal være årsaken.

## Referanser


## Eksterne lenker
*
Eivind Brenna

**Eivind Snorre Brenna** (født 24. oktober 1955) er en norsk lokalpolitiker, som fra 1999 til 2011 var ordfører i Vestre Slidre kommune i Valdres i Oppland. Brenna er Venstrepolitiker, men i kommunestyret var Venstre med i en felles bygdeliste. Brenna var sentralstyremedlem i Venstre i 2002-2004 og Venstres førstekandidat til fylkestinget i Oppland i 2007.

Han driver leirskole på Vaset.

## Eksterne lenker
* 
*  Brenna gjør ordfører-comeback oa.no
Fylkesvei 1442

**Fylkesvei 1442** går mellom Bondibru/Sikta og Blakstad bru på Blakstad i Asker kommune. 

Veien gir en tverrforbindelse mellom Fv167 ''Røykenveien'' og Fv165 ''Slemmestadveien'' sør for Blakstadelva.

Frem til 2019 hadde veien betegnelsen fylkesvei 206 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kjell Petter Opheim

**Kjell Petter Opheim** (født 9. april 1982) er en tidligere fotballkeeper fra Stryn. Han hadde en aktiv fotballkarriere fra 1998 og frem til 2009. Opheim var kjent for sin fysikk med en høyde på 203 cm høy. Han har tidligere spilt for Oslo Øst/Manglerud Star, Lyn og Moss. Han avsluttet sin karriere i moderklubben Stryn.

## Referanser


## Eksterne lenker
* 
* Profil på lynfotball.net
Fylkesvei 5248

**Fylkesveg 5248** går mellom Lindhaugen og Marikoven i Askøy kommune.

Frem til 2019 hadde veien betegnelsen fylkesvei 213 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Strandhåndball

**Strandhåndball** eller **sandhåndball**, også kalt **beachhåndball**, er en sport der man spiller håndball i sand.  

## Regler
En kamp har to omganger à ti minutter. Mellom omgangene skal det være en pause på tre-fem minutter. For å vinne en kamp må et lag vinne to omgangspoeng. Hver omgang starter med 0-0, og det laget som har mest målpoeng etter endt omgang, vinner omgangspoenget (i likhet med set i volleyball og tennis). Ender en omgang likt, spilles det «golden goal» for å avgjøre omgangen. Det lages som først tar ledelsen, vinner omgangen. 

Dersom lagene vinner en omgang hver, skal kampen avgjøres på såkalt «solo mot målvakt» eller "shoot-out". Hvert lag får fem kast hver, hvor det fortsatt telles ett- eller topoengere med samme regler som i ordinær spilletid. Står det fortsatt likt etter fem skudd hver, skal fem nye spillere skyte. Her blir kampen avgjort så fort et av lagene tar ledelsen, til tross for at ikke alle fem har skutt.

En beachhåndballbane skal være 27 meter lang og 12 meter bred. Det skal ha et dekke på minst 40 cm sand. 

Et mål teller ett poeng, men det skal utdeles to poeng for ekstra flotte scoringer, dersom målvakten scorer eller dersom det scores på straffekast. Også spesielle spillere kan få to poeng. Dommeren avgjør når det skal idømmes to poeng for mål.



## Eksterne lenker
*
Canary Wharf stasjon

**Canary Wharf stasjon** kan bety

* Canary Wharf jernbanestasjon
* Canary Wharf undergrunnsstasjon
* Canary Wharf DLR-stasjon

Docklands Light Railway-stasjonene Poplar, West India Quay, Heron Quays og South Quay ligger også på eller i nærheten av Canary Wharf.
Fylkesvei 7312

**Fylkesvei 7312** går mellom Leiren og Vatne i Leirfjord kommune.

Frem til 2019 hadde veien betegnelsen fylkesvei 217 (Nordland).

## Kommuner og knutepunkter

## Referanser




## Eksterne lenker
* Kartverkets flybilder
* Vegvesenets vegkart 
*
Arne Victor Larssen

**Arne Victor Larssen** (født 1938) er en norsk lege og spesialist i samfunnsmedisin. Han fikk sin utdannelse ved universitetet i Freiburg im Breisgau, universitetet i Bergen og er MPH fra Harvard. Han var  fylkeslege i Møre og Romsdal og ble deretter stadsfysikus i Oslo. Han har også vært assisterende helsedirektør. 

I 1987 startet han forlaget Helped, som gir ut litteratur innen medisin, medisinsk historie, administrasjon eller tilgrensende fagområder. Gjennom foretaket driver han også undervisning og konsulenttjenester for helsevesenet.

I 1995 flyttet han tilbake til Molde der han i noen år arbeidet som assisterende fylkeslege frem til han ble pensjonert i 2004. Larssen fikk i 2003 Kongens fortjenstmedalje i gull. 

## Bibliografi
* *Administrasjon og ledelse i helsevesenet* av Arne Victor Larssen og Asbjørn Berge. ISBN 82 992815-3-9. 
* *Den offentlige lege og hans arbeid – Helsedirektørens orientering til de offentlige leger 1974-75*, undertegnet Torbjørn Mork, men samlet og redigert av daværende fylkeslege Arne Victor Larssen.
* *Den siste stadsfysikus – minner og erfaringer* av Arne Victor Larssen

## Eksterne lenker
* https://web.archive.org/web/20080604202841/http://www.helped.no/
* Samfunnsmedisin for allmennpraktikere II
Akrylmaling

**Akrylmaling** er maling der bindemiddelet er en akrylpolymer som er vannløselig før tørringen; etter tørringen gir den en fleksibel film som er uoppløselig i vann og ikke gulner. Akrylmaling er luktsvak og regnes for mindre farlig for malere enn oljebaserte malinger med løsemidler av terpentin/white spirit-typen.

## Akrylmaling for billedkunst

Malingtypen har vært kommersielt tilgjengelig fra 1955 da den amerikanske fabrikanten Liquitex startet produksjonen. Noe senere kom fargene på tuber som kunstnerfarger, som har fått stor popularitet fordi de tørker fort og er overmalbare etter kort tid uten uønskede bivirkninger.
Som med oljemaleriet kan en tilsette ulike malemidler for å forlenge tørketiden, endre transparens eller gjøre fargen blankere. Det finnes også spesialferniss for akrylbilder.

## Pigmenter i akrylmaling
Akrylmediet er basisk, og på grunn av dette byttes ofte tradisjonelle pigmenter ut med syntetiske varianter.

## Til bruk som interiørmaling
Til interiørbruk er akrylmaling tilgjengelig i alle ønskede fargevarianter og fra blank til matt, hvorav de mest vanlige variantene er 15 matt, 40 halvblank og 80 blank.

## Se også
*Akryl
*Alkydmaling
*Akrylatfarge
*Oljefarge
*Kunstnerfarger
*Veggmaleri

## Referanser
Kongeriket Kroatia og Slavonia

**Kongeriket Kroatia og Slavonia** (kroatisk: *Kraljevina Hrvatska i Slavonija*, ungarsk: *Horvát-Szlavónia Királyság*, tysk: *Königreich Kroatien und Slawonien*) var et autonomt kongerike innenfor det østerriksk-ungarske dobbeltmonarkiet. Det hørte til den ungarske delen av monarkiet («Transleithania») og omfattet deler av dagens Kroatia og Vojvodina.

Kongeriket Kroatia og Slavonia oppstod gjennom foreningen av de to kongerikene Kroatia og Slavonia i 1868. Det nye kongeriket eksisterte til 1918, da det sammen med Kongeriket Serbia ble en del av Kongeriket av serbere, kroater og slovenere.

Kongeriket var inndelt i åtte forvaltningsregioner, kalt komitater. Folketellingen i 1910 viste at kongeriket hadde 2&nbsp;621&nbsp;954 innbyggere. 1&nbsp;638&nbsp;354 (62,5 % av befolkningen) oppgav kroatisk som morsmål, 644&nbsp;955 (24,5 %) oppgav serbisk, 133&nbsp;418 oppgav tysk, 105&nbsp;047 oppgav ungarsk og 20&nbsp;884 oppgav slovakisk.

## Eksterne lenker

* «Königreich Kroatien und Slawonien» , fra DEUTSCHE-SCHUTZGEBIETE.DE (tysk)
Fylkesvei 4427

**Fylkesvei 4427** går mellom Kverneland og Fjermestad i Time kommune. Veien er 4,4&nbsp;km lang.

Frem til 2019 hadde veien betegnelsen fylkesvei 219 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 7848

**Fylkesvei 7848** går mellom Stonglandseidet og Gullvang i Senja kommune.

Frem til 2019 hadde veien betegnelsen fylkesvei 223 (Troms).

## Kommuner og knutepunkter

*Valvåg

## Referanser




## Eksterne lenker
* Vegvesenets vegkart 
*
Luitpold-arenaen

**Luitpold-arenaen** (på tysk *Luitpoldarena*) er en tidligere arena og paradeplass sørøst i den tyske byen Nürnberg. Arenaen var en del av det enorme arrangementskomplekset der det tyske nazistpartiet NSDAP gjennomførte sine årlige rikspartidager (partikongresser) fra 1933 til 1938. Arenaen kunne romme inntil 150&nbsp;000 mennesker. Anlegget var før nazistene kom til makten i Tyskland i 1933, en park som ble kalt **Luitpoldparken** (på tysk *Luitpoldhain*). Etter andre verdenskrig har den igjen fått dette navnet og inngår i et større folkeparkområde som kalles *Volkspark Dutzendteich*.

## Historikk
### Luitpold-arenaen
Luitpold-arenaen ble etablert som park i 1906 og fikk sitt navn etter den bayerske prinsregenten Luitpold (1821–1912).  Nasjonalsosialistene holdt sine første Rikspartidager her i 1927 og 1929, før den ble omgjort til arena.

I 1929 ble det bygd en militær æreshall til minne om de som falt under første verdenskrig.

I 1933 ble parken omgjort til arena tilpasset nazistenes behov. Det var Hitlers arkitekt Albert Speer som fikk oppdraget.  Det ble bygd tribuner rundt området og en hovedtribune på motsatt side av æreshallen. Hovedtribunen inneholdt en stor ørn laget av skulptøren Kurt Schmid-Ehmen og tre høye hakekorsflagg. I tillegg ble det laget en «fører-vei» (*Straße des Führers*) mellom hovedtribunen og æreshallen.

Luitpold-arenaen var plassen hvor partiets halvmilitære eliteavdelinger SS (*Schutzstffel*) og SA (*Sturmabteilung*) holdt sine store massemønstringer.  Det var også på denne arenaen at nazistene gjennomførte sine nærmest religiøse ritualer hvor nye flagg ble tatt i ed sammen med «blodfanen», en fane som skal ha hatt blod fra noen av de som døde under det mislykkede ølkjellerkuppet i 1923.

### Luitpold-hallen
Luitpold-hallen, tidligere kalt Maskinhallen, ble bygd i parken i 1906 i anledning en bayersk jubileumsutstilling. Inngangspartiet til hallen ble redesignet av nazistene i 1935. Det var i denne bygningen at partikongressene ble gjennomført fra 1934. Hallen hadde et areal på 180 ganger 50 meter og rommet 16&nbsp;000 mennesker.

## Luitpold-parken i dag
Luitpold-hallen og arenaen ble bombet i 1942. Restene av tribunen ble fjernet etter krigen. I 1958/1959 ble arenaen omgjort til en folkepark igjen. Det som gjenstår fra det tredje riket er trappene opp til hovedtribunen og trappene frem til Luitpold-hallen. Æreshallen fra 1929 er fortsatt intakt.

Luitpold-parken har siden 2000 blitt brukt til klassiske festivaler.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Information about the former nazi party rally grounds
* Historiske bilder sammenlignet med bilder fra i dag
*  www.nuernberg.de: Luitpoldparken
Fylkesvei 227 (Akershus)

**Fylkesvei 227 (Fv227) i [[Akershus]]** gikk mellom Solum i Aurskog-Høland og fylkesgrensa mot Østfold ved Grorud. Veien var 5,4&nbsp;km lang.

2019 ble veien del av fylkesvei 1284.

## Kommuner og knutepunkter

* Solum
*Endepunkt fylkesgrensen ved Grorud →  (Østfold) til  Krokedal i Trøgstad

## Referanser


## Eksterne lenker
* Vegvesenets vegkart
No More Shall We Part

***No More Shall We Part*** er det ellevte studioalbumet av Nick Cave & The Bad Seeds, utgitt i september 2001.

## Sporliste
# «As I Sat Sadly By Her Side»
# «And No More Shall We Part»
# «Hallelujah»
# «Love Letter»
# «Fifteen Feet of Pure White Snow»
# «God Is in the House»
# «Oh My Lord»
# «Sweetheart Come»
# «The Sorrowful Wife»
# «We Came Along This Road»
# «Gates to the Garden»
# «Darker With the Day»

## Eksterne lenker
*
Kveis

**Kveis** betegner oppkveilede larver av rundormer som kan sees i innvollene eller muskulaturen hos fisk. 
Mennesker som spiser kveis-infisert fisk kan bli syke av parasitten. Denne tilstanden kalles **anisakidose**.

Begrepet kveis brukes om minst fire forskjellige arter av parasittiske rundormer.
De to som er vanligst i norske farvann, er *[[Anisakis simplex]]* og torskekveis (*[[Pseudoterranova decipiens]]*).

* *Anisakis simplex* er en art i slekten *[[Anisakis]]* og den vanligste kveis-arten hos sei, sild og makrell.
* Torskekveis (*Pseudoterranova decipiens*) har selarter som havert og steinkobbe som mellomverter.

## Utbredelse
Kveis finnes i alle verdenshav og lever i tarmen til fisk, sjøpattedyr som seler og hval, og hos fugler som spiser fisk. Ormen kan forårsake sykdommen anisakidose (anisakiasis) med symptomer som minner om blindtarmbetennelse. I 2012 ble det for første gang oppdaget kveis i norsk oppdrettslaks. Ifølge Mattilsynet var det før 2018 bare registrert to tilfeller av anisakidose i Norge. I Japan der det er vanlig å spise sushi, er anisakidose mer utbredt.

I 2005 hadde redusert fiskebestand og omfanget av kveis resultert i at kystfiskerne måtte stadig lenger ut på havet for å finne kveisfri fisk på innsig til kysten. Lokale fiskemottak nektet mottak av fisk fra stadig større områder, fordi fisken derfra er infisert av kveis og parasitter. Større arealer er i realiteten båndlagt av sel og kveis. Mengden av kveis sammenfaller med størrelsen på de lokale selbestandene. 

## Referanser
Henry’s Dream

***Henry's Dream*** er det sjuende studioalbumet fra Nick Cave & The Bad Seeds, utgitt i 1992. Albumet ble produsert av David Briggs.

## Sporliste
# «Papa Won't Leave You, Henry»
# «I Had a Dream»
# «Straight to You»
# «Brother, My Cup Is Empty»
# «Christina the Astonishing»
# «When I First Came to Town»
# «John Finns' Wife»
# «Loom of the Land»
# «Jack the Ripper»

## Kilder
* 

## Eksterne lenker
*
Live Seeds

***Live Seeds*** er det første konsertalbumet fra Nick Cave and the Bad Seeds, utgitt i 1993. Albumet ble spilt inn i Europa i 1992, samt i Australia i 1993 under turnén for albumet *[[Henry's Dream]]*.

## Sporliste
# «The Mercy Seat»
# «Deanna»
# «The Ship Song»
# «Papa Won't Leave You, Henry»
# «Plain Gold Ring»
# «John Finns' Wife»
# «Tupelo»
# «Brother, My Cup is Empty»
# «The Weeping Song»
# «Jack the Ripper »
# «The Good Son»
# «From Her to Eternity»
# «New Morning»

## Eksterne lenker
*
Vibeke Mohn Herberg

**Vibeke Mohn Herberg** (født 1987) er en norsk politiker (SV).

Hun har bachelorgrad i Europa-studier fra Universitetet i Oslo fra 2011. Mohn Herberg var fylkesleder i Elevorganisasjonen i Oslo 2005–2006, politisk nestleder i Elevorganisasjonen 2006–2007 og leder 2007–2008. Mohn Herberg mottok Kommunikasjonsprisen for 2007 fra Norsk Kommunikasjonsforening for sin måte å presentere elevenes interesser på i media. Denne prisen delte hun med Jørn Holme fra Politiets sikkerhetstjeneste. Mohn Herberg var ansatt i Burson-Marsteller 2009–2011, og var deretter politisk rådgiver for Sosialistisk Venstrepartis stortingsgruppe fra oktober 2011 til mai 2014. Hun jobbet deretter som seniorrådgiver i Burson-Marsteller i Samfunnsavdelingen med fagansvar for politisk analyse frem til 2018. Hun er i dag director i kommunikasjonsfirmaet BOLDT.
Hønefoss Karosserifabrikk

**Hønefoss Karosserifabrikk** var en karosserifabrikk i Hønefoss, etablert i 1936, nedlagt i 1969. 

Hønefoss Karosserifabrikk er kanskje mest kjent for byggingen av de såkalte HØKA-vognene til Oslo Sporveier. I tidsrommet 1952-1958 ble det levert i alt 50 nye motorvogner (204-253) 12 nye tilhengere (551-562) (Strømmens Værksted leverte samtidig 18 tilnærmet like slik at det totalt ble 30) samt at det ble levert deler til nye vognkasser til  8 motorvogner ("Kyllinger" nr. 33-40) og 12 tilhengere ("Stivkjelker") nr. 650-661 på gamle understell. Høka leverte ett vognsett til Gråkallbanen ( nr. 7 + 55) i Trondheim i 1955.

Fabrikken har ellers bygget busser og jernbanemateriell, vesentlig skiftelokomotiver (Skd 221) og godsvogner til NSB. Videre ble det bygget busser og Trolleybusser til  bl.a. «Trikken» i Drammen.  Hønefoss Karosserifabrikk har også bygget vogner for Fløibanen i Bergen. Vognsettet som var i bruk mellom  1954 og 1974 ble bygget på Hønefoss.

I de vel tretti år som fabrikken var i virksomhet ble bygget 217 enheter.

## Eksempler fra fabrikkens produksjon


Fil:Ormen lange OB.Z11702.jpg|Bussen "Ormen lange", bygd som semitrailer. Bussen gikk i trafikk mellom Oslo og Hønefoss på 1940-tallet. Påbygget var levert av Hønefoss Karosseri.
Fil:Turbinbuss A-70036 Ue 0001 025.jpg|Buss med karosseri fra HøKa, registrert 15.12.1948. Bussen ble brukt i rute mellom Ålesund og Borgund.
Fil:Amfibiekjøretøy A-70036 Ua 0052 018.jpg|Amfibiekjøretøy
Fil:2015høka249front.jpg|Høkatrikk i Oslo 2015
Fil:20220903 Skd221.jpg| Skiftelokomotiv tp. Skd 221 147 levert av Høka. Etter utrangering utstilt ved Hadelands glassverk.


## Eksterne lenker
* Norske karosserifabrikker
Nocturama

***Nocturama*** er det tolvte studioalbumet til Nick Cave and the Bad Seeds, utgitt i 2003.

## Sporliste
# «Wonderful Life»
# «He Wants You»
# «Right Out of Your Hand»
# «Bring It On»
# «Dead Man in My Bed»
# «Still in Love»
# «There Is a Town»
# «Rock of Gibraltar»
# «She Passed By My Window»
# «Babe, I'm On Fire »

## Eksterne lenker
*
Heinkel HD 37

**Heinkel HD 37** var et tysk jagerfly.

Prototypen fløy første gang i 1928 under betegnelsen **HD 37a**. Denne var utstyrt med en BmW VI 7,3Z motor med en ytelsen på 750 hk og to 7,7 mm mitraljøser. Heinkel lyktes ikke å få solgt flytypen i Tyskland, men Sovjetunionen kjøpte lisens for produksjon og 134 fly ble bygget av Sukhoj under betegnelsen **I-7**.

## Spesifikasjoner
Børres Kork

**Børres Kork** var et punkband fra Hadeland. I Boken *Tre grep og sannheten* fremlegger nyere forskning at Børres Kork gav ut Norges første punksingel i midten av mai 1979. Børres Kork sin singel kom ut på plateselskapet City Records, og er uhyre sjelden. Bandet besto av Jan Børre (egentlig Arnfinn Nilsen Arnedal, født 1957), gitar, Hans Morten Johannessen, gitar og vokal , Tom Magnussen, bassgitar, og Roger Johannessen ( Hans Mortens yngre bror ), på trommer. 
Bandet holdt noen lokale konserter, til beundring og inspirasjon for lokale smågutter som ønsket å spille i band, og bidro til at det oppsto flere band på Hadeland.

## ''Stumblin'' (EP)
*Stumblin* er en EP utgitt i mai 1979. Dette sies å være Norges første punksingel.

### Sporliste

# «Stumblin»
# «Rock»
# «Pop Star»
# «A Growing Society Part Two»

## Litteratur
* *Tre grep og sannheten – Norsk punk 1977-1980* (Vega forlag, 2007, ISBN 978-82-8211-002-0)
Heinkel HD 38

**Heinkel HD 38** var et tysk jagerfly.

HD 38 ble utviklet med mulighet for bruk både med hjul og flottører, og ble tilbudt som jagerfly til bruk fra hangarskip under betegnelsen **HD 38a**. Utstyrt som sjøfly til bruk fra katapulter som **HD 38aW**. Som landbasert jagerfly fikk det betegnelsen **HD 38b**. Som treningsfly utstyrt med flottører og en Junkers L-5 motor med en ytelse på 310 hk var betegnelsen **HD 38bW**.

HD 38a ble evaluert av Reichswehr, og 12 fly ble i 1934 tatt i bruk av en jagerskvadron i den tyske marine. Men samme år ble flyene overført til en flyskole.

## Spesifikasjoner
Brede Bøe

**Brede Bøe** (født 28. mars 1969 i Tønsberg) er en norsk revyartist, skuespiller og lokalpolitiker for Venstre. Han var tidligere lokalpolitiker for Høyre. Bøe vokste opp på Jeløya i Moss og tok eksamen ved Kirkeparken vgs. i 1988. Han har vært en sentral revyskuespiller i flere tiår.

Han vant Komiprisen 2010 i klassen beste mannlige artist, revy og komedie for sin innsats i forestillingen *Valgets kval* på Parkteatret  i Moss, regissert av Per Olav Sørensen.  I tillegg ble nummeret «Kommunikasjonsriver'n» fra forestillingen kåret til årets nummer.

## Filmografi

## Politikk
Brede Bøe har tidligere vært bystyrerepresentant for Høyre i Moss 1988–1995 og 1999–2003, og bystyrerepresentant i perioden 2007-2009 i Fredrikstad. Han har tidligere vært leder i Østfold Høyre 2000–2001 og styremedlem i Fredrikstad Høyre. Han trakk seg fra sistnevnte verv i november 2008, i protest mot at lokallaget hadde fattet vedtak om eksklusjon av medpartimedlem Georg Apenes. For øvrig var han 2. vararepresentant til Stortinget fra Østfold i perioden 2009–2013. Ved valget i 2015 var han kandidat for Venstre i Moss.

## Referanser

## Eksterne lenker
* 
*  Brede Bøe hos Filmfront
*
Jagst

**Jagst** er en elv i Baden-Württemberg i Sør-Tyskland. Elven har sitt utspring nær Walxheim i Schwäbische Alb og flyter inn i elven Neckar i Bad Friedrichshall etter 189 kilometer. Jagst renner nesten parallelt med Kocher, derfor er de ofte nevnt som «søskenelver», og det er også grunnen til at begge elver ikke fører mye vann i forhold til deres lengde. Jagst konkurrerer delvis også med Tauber, som renner nord mot Main. De viktigste byene langs elven er Ellwangen, Crailsheim, Möckmühl, hvor møter Jagst sin største sideelv, Seckach, og Bad Friedrichshall. 

Jagsts dal har bratte heng og er delvis velregnet til vindyrking. Men det aller meste av vingårder er nedlagt og nå finnes det verdifulle habitater for sjeldne dyr- og plantearter. Langs elven finnes det isfugler og storker på noen steder, ofte også gråhegrer. Klosterkirken i Schöntal er kanskje den viktigste kulturelle severdigheten i Jagstdalen. Jagsthausen var hjemmestedet til Götz von Berlichingen, en kjent stridbar schwabisk ridder og embetsmann samt et symbol på motstand mot øvrigheten. 

## Galleri

Fil:Jagstquelle 150105.jpg|Kilden
Fil:Jagstinsel Bärenstein.JPG|Elven mellom Crailsheim och Kirchberg
Fil:Kirchberg Jagst 050605.jpg|Kirchberg i Jagstdalen
Fil:Jagst Doerzbach-Hohebach nach Osten 20070624.jpg|Jagst i Dörzbach
Fil:Jagsttal Möckmühl.JPG|Jagstdalen med vingårder
Fil:Stromschnelle jagst möckmühl.JPG|Lite stryk i Möckmühl
Fil:Jagst bei Möckmühl.JPG|Jagst ved Möckmühl
Fil:Jagst1.JPG|Elven før Untergriesheim
Fil:Jagst Untergriesheim1.JPG|Jagst ved Untergriesheim
Fil:Jagstmündung1.JPG|Jagst møter Neckar i Bad Friedrichshall
Stine Bierlich

**Stine Bierlich**, egentlig **Christine Bierlich**, (født 14. februar 1967 i København, død 20. februar 2007) var en dansk skuespiller. Hennes første opptreden var i den halvdokumentariske *Livet i Danmark*, laget av hennes stefar Jørgen Leth.

I sine seinere år arbeidet hun på en selvbiografisk dokumentarfilm regissert av Linda Wendel, som hun tidligere hadde hatt et nært samarbeid med i forbindelse med  *[[Ballerup Boulevard]]* og *[[Lykken er en underlig fisk]]*, som begge er regissert av  Wendel. Bierlich medvirket også i Wendels avgangsfilm fra filmskolen i 1984.
Hun forlot skuespillermiljøet etter sin siste rolle i Susanne Biers novellefilm *[[Brev til Jonas]]* fra 1992.

I 2015 ble det laget en dokumentarfilm, *Født til filmen*, om Stine Bierlich liv, regissert av Linda Wendel. Blant de medvirkende var stefaren Jørgen Leth, Anders Refn og Jon Bang Carlsen.

## Filmografi
### Spillefilm
* 1989 – *[[Lykken er en underlig fisk]]* – Mia
* 1986 – *[[Ballerup Boulevard]]* – Pinky 
* 1985 – *[[Ofelia kommer til byen]]* – Molly 
* 1978 – *[[Slægten]]* – Karen 
* 1977 – *[[Smertens børn]]* 

### Kortfilm
* 1992 – *[[Brev til Jonas]]* eller *Tilbage til kærligheden* – Louise 
* 1988 – *[[Jorden er giftig]]* 

### TV
* 1987 – *[[Een gang strømer...]]* – Rita (TV-serie)

## Priser
* 1986 Bodilprisen for beste kvinnelige hovedrolle for sin rolle i *Ofelia kommer til byen*
* 1986 Robertprisen for årets kvinnelige hovedrolle for sin rolle i *Ofelia kommer til byen*

## Referanser

 


## Kilder
* Dansk wikipedia

## Eksterne lenker
*